
1 - DEFINISI AL-WALA' WAL BARA' 

Wala' adalah kata masdar dari fi'il "waliya" yang ertinya dekat. Yang dimaksudkan 
dengan wala' di sini adalah dekat kepada kaum muslimin dengan mencintai mereka, 
membantu dan menolong mereka atas musuh-musuh mereka dan bertempat tinggal 
bersama mereka. 

Sedangkan bara’ adalah masdar dari bara’ah yang bererti memutus atau memotong. 

i£ ji" ertinya memotong pena. Maksudnya di sini adalah memutuskan hubungan 
atau ikatan hati dengan orang-orang kafir, sehingga tidak lagi mencintai mereka, 
membantu dan menolong mereka serta tidak tinggal bersama mereka. 

2 - KEDUDUKAN AL-WALA' WAL BARA' DALAM ISLAM 


Di antara hak tauhid adalah mencintai ahlinya iaitu para muwahidin, serta 
memutuskan hubungan dengan para musuhnya iaitu kaum musyrikin. Allah s. w. t. 
berfirman: 

Sesungguhnya penolong kamu hanyalah Allah, dan Rasul-Nya, serta orang-orang 
yang beriman, yang mendirikan solat, dan menunaikan zakat, sedang mereka rukuk 
(tunduk menjunjung perintah Allah). Dan sesiapa yang menjadikan Allah dan Rasul- 
Nya serta orang-orang yang beriman itu penolongnya (maka berjayalah dia), kerana 
sesungguhnya golongan (yang berpegang kepada agama) Allah, itulah yang tetap 
menang. (al-Ma’idah 5: 55-56) 

Wahai orang-orang yang beriman! janganlah kamu mengambil orang-orang Yahudi 
dan Nasrani itu sebagai pemimpin-pemimpin-mu, kerana sebahagian mereka adalah 
pemimpin bagi sebahagian yang lain; Dan barang siapa di antara kamu yang 
megambil mereka menjadi pemimpinnya, maka sesungguhnya ia adalah dari 
golongan mereka. Sesungguhnya Allah tidak memberikan petunjuk kepada kaum 
yang berlaku zalim. (al-Ma'idah 5: 51) 

Wahai orang-orang Yang beriman! janganlah kamu mengambil musuh-Ku dan 
musuh kamu menjadi teman-teman setia... (al-Mumtahanah 60: 1) 

Dan orang-orang yang kafir, sebahagian mereka menjadi pelindung (pembela) bagi 
sbahagian yang lain. Jika kamu (Wahai umat Islam) tidak menjalankan (dasar 
bantu-membantu sesama sendiri yang diperintahkan oleh Allah) itu, nescaya akan 
berlakulah fitnah (kekacauan) di muka bumi dan kerosakan Yang besar. (al-Anfal 8: 
73) 

Kamu tidak akan dapati sesuatu kaum yang beriman kepada Allah dan hari akhirat, 
saling berkasih-sayang dengan orang-orang yang menentang (perintah) Allah dan 
Rasul-Nya, sekalipun orang-orang yang menentang itu ialah bapa-bapa mereka, atau 
anak-anak mereka, atau saudara-saudara mereka, ataupun keluarga mereka. 
Mereka (yang setia) itu, Allah telah menetapkan iman dalam hati mereka, dan telah 
menguatkan mereka dengan semangat pertolongan daripadanya; dan Dia akan 
memasukkan mereka ke dalam syurga yang mengalir di bawahnya beberapa sungai, 
mereka tetap kekal di dalamnya. Allah redha akan mereka dan mereka redha (serta 
bersyukur) akan nikmat pemberian-Nya. Merekalah penyokong-penyokong (agama) 
Allah. Ketahuilah! Sesungguhnya penyokong-penyokong (agama) Allah itu ialah 
orang-orang yang berjaya. (al-Mujadilah 58: 22) 

Dari ayat-ayat di atas jelaslah tentang wajibnya melahirkan kecintaan kepada 
sesama mukmin, dan memusuhi orang-orang kafir; serta kewajiban menjelaskan 
bahawa kecintaan sesama umat Islam adalah kebajikan yang amat besar, dan taat 
kecintaan kepada orang kafir adalah bahaya besar. 

Kedudukan al-wala’ wal bara’ dalam Islam sangatlah tinggi, kerana ia merupakan tali 
iman yang paling kuat. Sebagaimana sabda Rasulullah s. a. w.: 

"Tali iman yang paling kuat adalah cinta kerana allah dan benci kerana Allah." (Hadis 
Riwayat I bnu J abir) 

Dan dengan al-wala’ wal bara’-lah kewalian Allah dapat dicapai. Diriwayatkan oleh 
Abdullah Ibnu Abbas r. a.: 

"Sesiapa yang mencintai kerana Allah, membenci kerana Allah, memberi wala’ keana 
Allah, dan memusuhi kerana Allah, maka sesungguhnya dapat diperolehi kewalian 
Allah hanya dengan itu. Dan seorang hamba itu tidak akan merasakan lazatnya 




iman, sekalipun banyak solat dan puasanya, sehingga ia melakukan hal tersebut. 
Dan telah menjadi umum persaudaraan manusia berdasarkan kepentingan duniawi, 
yang demikian itu tidaklah bermanfaat sedikit pun bagi para pelakunya." (Hadis 
Riwayat at-Thabrani dalam al- Kabir) 

Maka jelaslah bahawa menjalin wala' (kecintaan) dan ukhuwah selain kerana Allah 
tidak ada gunanya di sisi Allah s. w. t. 

3 - MUDAHANAH DAN KAITANNYA DENGAN AL-WALA' WAL BARA' 


Mudahanah ertinya berpura-pura, menyerah dan meninggalkan kewajiban amar 
ma'ruf nahi mungkar serta melalaikan hal tersebut kerana tujuan duniawi atau 
ambisi peribadi. Maka berbaik hati, bermurah hati atau berteman dengan ahli 
maksiat ketika mereka berada dalam kemaksiatannya, sementara ia tidak 
melakukan pengingkaran padahal ia mampu melakukannya maka itulah mudahanah. 


Kaitan mudahanah dengan al-wala’ wal bara' tampak dari erti dan definisi yang kita 
paparkan tersebut, iaitu meninggalkan pengingkaran terhadap orang-orang yang 
bermaksiat padahal ia mampu melaksanakannya. Bahkan sebaliknya ia menyerah 
kepada mereka dan berpura-pura baik kepada mereka. Hal ini bererti meninggalkan 
cinta kerana Allah dan permusuhan kerana Allah. Bahkan ia semakin memberikan 
dorongan kepada para penderhaka dan perosak. Maka orang penjilat atau mudahin 
seperti ini termasuk dalam firman allah s. w. t.: 

Orang-orang kafir Yahudi dari Bani Israil telah dilaknat (di Dalam Kitab-kitab Zabur 
dan Injil) melalui lidah Nabi Daud dan Nabi Isa Ibni Maryam. Yang demikian itu 
disebabkan mereka menderhaka dan selalu melampaui batas. Mereka sentiasa tidak 
berlarang-larangan (sesama sendiri) dari perbuatan mungkar (derhaka dan 
pelampauan batas), yang mereka lakukan. Demi sesungguhnya amatlah buruk apa 
yang mereka telah lakukan. Engkau melihat banyak dari mereka menjadikan orang- 
orang kafir (musyrik) teman rapat mereka. Demi sesungguhnya amatlah buru apa 
yang mereka sediakan bagi diri mereka (pada hari akhirat kelak) iaitu kemurkaan 
Allah menimpa mereka, dan mereka pula tetap kekal di dalam azab (neraka), (al- 
Ma’idah 5: 78-80) 


4 - MUDARAH SERTA PENGARUHNYA TERHADAP AL-WALA' WAL BARA' 


Mudarah adalah menghindari mafsadah (kerosakan) dan kejahatan dengan ucapan 
yang lembut atau meninggalkan kekerasan dan sikap kasar, atau berpaling dari 
orang jahat jika kerana dikhuwatiri kejahatannya yang sedia dilakukan dari menjadi 
lebih besar dan teruk. 

"Sejahat-jahat kamu adalah orang-orang yang ditakuti manusia kerana mereka 
khuwatir akan kejahatannya." (Hadis Riwayat Ibnu Dunya) 

Dari Aisyah r. ha. bahawasanya seorang lelaki meminta izin masuk menemui Nabi 
s. a. w., seraya berkata, "Dia saudara yang jelek dalam keluarga." Kemudian ketika 
orang itu masuk dan menghadap Nabi s. a. w., beliau berkata, "Engkau tadi berkata 
tentang dia seperti apa yang engkau katakan." Maka Rasulullah s. a. w. bersabda: 

"Sesungguhnya Allah membenci 'fuhsy' (ucapan keji) dan 'tafahuhusy' (berbuat 
keji)." (Hadis Riwayat Ahmad dalam Musnadnya) 

Nabi s. a. w. telah berbuat mudarah dengan orang tadi ketika dia menemui Nabi 
s. a. w. padahal orang itu jahat, kerana beliau menginginkan kemaslahatan agama. 
Maka hal itu menunjukkan bahawa mudarah tidak bertentangan dengan al-wala' wal 
bara', kalau memang mengandungi kemaslahatan lebih banyak dalam bentuk 
menolak kejatahan atau menundukkan hatinya atau memperkecil dan 
memperingankan kejahatan. 

Ini adalah salah satu kaedah dalam berdakwah kepada Allah. Termasuk di dalamnya 
adalah mudarah Nabi s. a. w. terhadap orang-orang munafik kerana khuwatir akan 
kejatahan mereka dan untuk menundukkan hati mereka dan orang lain. 

5 - BEBERAPA CONTOH TENTANG SETIA DAN MEMUSUHI KERANA ALLAH 


- Sikap Nabi Ibrahim a. s. dan pengikutnya terhadap kaumnya yang kafir. Allah 
berfirman: 



Sesungguhnya telah ada suri tauladan yang baik bagimu pada Ibrahim dan orang- 
orang yang bersama dengan dia; ketika mereka berkata kepada kaum mereka: 
"Sesungguhnya kami berlepas diri dari kamu dan dari apa yang kamu sembah selain 
allah, kami ingkari (kekafiran) mu dan telah nyata antara kami dan kamu 
permusuhan dan kebencian buat selama-lamanya sampai kamu beriman kepada 
Allah sahaja". (al-Mumtahanah 60: 4) 

Imam Ibnu Katheer berkata, "Allah s. w. t. berkata kepada hamba-hamba-Nya yang 
mukmin yang diperintahkan-Nya untuk meemrangi, memusuhi dan menjauhi orang- 
orang kafir, Sesungguhnya telah ada suri tauladan yang baik bagimu pada Ibrahim 
dan orang-orang yang bersama dengan dia", maksudnya adalah pengikut-pengikut- 
nya yang mukmin. 

"Ketika mereka berkata kepada kaum mereka, "Sesunggugnya kami berlepas diri 
dari kamu dan dari apa yang kamu sembah selain Allah," maksudnya, kami 
melepaskan diri dari kalian dan dari tuhan-tuhan yang kalian sembah selain Allah. 

"Kami ingkari (kekafiran) mu", maksudnya dien-mu dan jalan-mu. 


"Dan telah nyata antara kami dan kamu permusuhan dan kebencian buat selama- 
lamanya”, maksudnya telah disyari’atkan permusuhan dan kebencian (mulai dari 
sekarang) antara kami dan kalian selama kalaian tetap kafir. Maka selamanya kami 
berlepas diri dari kalian serta membenci kalian. 

"Sampai kamu beriman kepada Allah saja", maksudnya sampai kalian mentauhidkan 
Allah semata, tanpa syirik dan membuang semua tuhan yang kalian sembah 
bersama-Nya. (Saduran dari Tafsir Ibnu Kafir) 


Maka ayat tersebut menunjukkan bahawa al-Wala' wal bara' adalah ajaran Nabi 
Ibrahim, yang kita diperintahkan untuk mengikutinya. Allah menceritakan hal 
tersebut agar kita mencontohinya. Dia berfirman, "Telah terdapat bagimu teladan 
yang baik." Dan pada penutup ayat, Allah s. w. t. berfirman: 

Demi sesungguhnya! adalah bagi kamu pada bawaan Nabi Ibrahim dan pengikut- 
pengikutnya itu contoh ikutan Yang baik, laitu bagi orang Yang sentiasa 
mengharapkan keredaan Allah dan (balasan baik) hari akhirat, dan sesiapa Yang 
berpaling daripada mencontohi mereka, (maka padahnya akan menimpa dirinya 
sendiri), kerana Sesungguhnya Allah Dia lah Yang Maha Kaya, lagi Maha Terpuji, (al- 
Mumtahanah 60: 6) 


- Sikap Orang-Orang Ansar r. a. Terhadap Saudara-Saudara Dari Kaum Muhajirin. 
Allah s. w. t.: 

Dan orang-orang (Ansar) yang mendiami negeri (Madinah) serta beriman sebelum 
mereka, mengasihi orang-orang yang berhijrah ke negeri mereka, dan tidak ada pula 
Dalam hati mereka perasaan berhajatkan apa yang telah diberi kepada orang-orang 
yang berhijrah itu; dan mereka juga mengutamakan orang-orang yang berhijrah itu 
lebih daripada diri mereka sendiri, sekalipun mereka dalam keadaan kekurangan dan 
amat berhajat. Dan (ingatlah), sesiapa Yang menjaga serta memelihara dirinya 
daripada dipengaruhi oleh tabiat bakhilnya, maka merekalah orang-orang yang 
berjaya. (al-Hasyr 59: 9) 

Maksudnya, orang-orang yang tinggal di Darul Hijrah, iaitu Madinah, sebelum kaum 
Muhajirin, dan kebanyakan mereka beriman sebelum Muhajirin, mereka mencintai 
dan menyayangi orang-orang yang berhijrah kepada mereka, kerana kemuliaan dan 
keagungan jiwa mereka, dengan membahagikan harta benda mereka tanpa merasa 
iri terhadap keutamaan yang diberikan kepada Muhajirin daripada diri mereka 
sendiri, sekalipun mereka sendiri juga sangat memerlukan. 


Ini adalah puncak itsar (mengutamakan saudara) dan wala’ kepada Allah terhadap 
para penolong Rasulullah s. a. w. 




- Sikap Abdullah Bin Ubay Bin Salul Terhadap Kemunafikan Ayahnya Yang Berkata 
Dalam Salah Satu Pertempuran 


Sesungguhnya! jika kita kembali ke Madinah (dari medan perang), sudah tentu 
orang-orang Yang mulia lagi kuat (pihak kita) akan mengusir keluar dari Madinah 
orang-orang Yang hina lagi lemah (pihak Islam). (al-Munafiqun 63: 8) 

Dia menginginkan al-a’azzu (orang yang kuat) adalah dirinya sedangkan al-adzallu 
(yang lemah) adalah Rasulullah s. a. w. la mengancam akan mengusir Rasulullah 
s. a. w. dari Madinah. Maka ketika hal itu didengar oleh anaknya, Abdullah, seorang 
mukmin yang taat dan jujur, dan dia mendengar bahawa Rasulullah s. a. w. ingin 
membunuh ayahnya yang mengucapkan kata-kata penghinaan tersebut, juga kata- 
kata lainnya, maka Abdullah menemui Rasulullah s. a. w. dan berkata, "Wahai 
Rasulullah, saya mendengar bahawa anda ingin membunuh Abdullah bin Ubai, ayah 
saya. Jika anda benar-benar ingin melakukannya, maka saya bersedia membawa 
kepalanya kepada anda”. Maka Rasulullah s. a. w bersabda, "Bahkan kita akan 
bergaul dan bersikap baik kepadanya selama dia tinggal bersama kita." 

Maka tatkala Rasulullah s. a. w. dan para sahabat kembali pulang ke Madinah, 
Abdullag bin Abdullah berdiri menghadang di pintu kota madinah dengan menghunus 
pedangnya. Orang-orang pun berjalan melewatinya. Maka ketika ayahnya lewat 
(melalui), ia ia berkata kepada ayahnya, "Mundur!" Ayahnya bertanya kehairanan, 
"Ada apa ini, jangan kurang ajar kamu!" Maka ia menjawab, "Demi Allah, jangan 
melewati tempat ini sebelum Rasulullah mengizinkanmu, kerana beliau adalah al- 
Aziz (yang mulia) dan engkau adalah adz-Dzail (yang hina)." Maka ketika Rasulullah 
s. a. w. datang padahal beliau berada di pasukan bahagian belakang, abdullah bin 
Ubay mengadukan anaknya kepada beliau. Anaknya, Abdullah berkata, "Demi Allah 
wahai Rasulullah s. a. w., dia tidak boleh memasuki kota sebelum anda 
mengizinkannya." Maka Rasulullah s. a. w. pun mengizinkannya, lalu abdullah 
berkata, "Kerana Rasulullah s. a. w. mengizinkan maka lalulah sekarang." (Disebutkan 
oleh Ibnu Katsir dalam tafsirnya tentang ayat di atas) 

6- MENYAYANGI DAN MEMUSUHI PARA AHLI MAKSIAT 

Penjelasan di atas adalah tentang pemberian wala' kepada sesama mukmin sejati 
dan permusuhan kepada kafir sejati. Adapun golongan ketiga iaitu orang mukmin 
yang banyak melakukan dosa besar, pada dirinya terdapat iman dan kefasikan, atau 
iman dan kufur kecil yang tidak sampai pada tingkat murtad. Bagaimana hukumnya 
dalam hal ini? 

Jawabannya adalah orang itu terdapat hak muwalah (diberi wala') dan mu’adah 
(dimusuhi). Dia disayangi kerana imannya, dan dimusuhi kerana kemaksiatannya 
dengan tetap memberikan nasihat untuknya; memerintahnya pada kebaikan, 
melarangnya dari kemungkaran dan mengucilkannya (meminggirkannya) bilamana 
pengucilan itu memang membuatnya jera (serik) dan malu. 

Syaikh al-lslam Ibnu Taimiyah berkata, "Apabila berkumpul pada diri seseorang itu 
kebaikan dan kejahatan, ketakutan dan kemaksiatan, atau sunnah dan bid’ah, maka 



dia berhak mendapatkan permusuhan dan siksa sesuai dengan kadar kejahatan yang 
ada padanya. Maka berkumpullah pada diri orang tersebut hal-hal yang mewajibkan 
pemuliaan dan mengharuskan pernghinaan. Maka dia berhak mendapatkan ini dan 
itu. Seperti pencuri miskin; dia dipotong tangannya kerana mencuri, lalu ia diberi 
harta dari baitul mal yang boleh mencukupinya. Inilah hukum asal yang disepakati 
oleh ahlus sunnah wal jama'ah, berbeza dengan Khawarij, Muktazilah, dan orang- 
orang yang sefahaman dengan mereka. Mereka hanya mengelompokkan manusia 
dalam dua golongan: orang-orang yang dapat pahala sahaja atau mendapat siksa 
sahaja." (Lihat Majmu' Fatwa, 23/209-210) Ini sangatlah jelas bagi masalah yang 
sangat penting ini. 

7 - MENYAMBUT DAN I KUT MERAYAKAN HARI RAYA ATAU PESTA ORANG- 
ORANG KAFI R SERTA BERLANGSUNGKAWA DALAM HARI DUKA MEREKA 

- Hukum Menyambut Dan Bergembira Dengan Hari Raya Mereka 

Sesungguhnya di antara konsekuensi terpenting dari sikap membenci orang-orang 
kafir ialah menjauhi ibadah mereka. Sedangkan syi'ar mereka yang paling besar 
adalah hari raya mereka, baik yang berkaitan dengan tempat mahupun waktu. Maka 
orang Islam berkewajiban menjauhi dan meninggalkannya. 

Ada seorang lelaki yang datang kepada baginda Rasulullah s. a. w. untuk meminta 
fatwa kerana ia telah bernadzar memotong (menyembelih) haiwan di Buwanah 
(nama tempat), maka Nabi s. a. w. menyatakan kepadanya: 

"Apakah di sana ada berhala dari berhala-berhala jahiliyah yang disembah?" Dia 
menjawab, "Tidak". Beliau bertanya, "Apakah di sana tempat dilaksanakannya hari 
raya dari hari-hari raya mereka?" Dia menjawab, "Tidak". Maka Nabi bersabda, 
"Tepatilah nadzarmu, kerana sesungguhnya tidak boleh melaksanakan nadzar dalam 
maksiat terhadap Allah dalam hal yang tidak dimiliki oleh anak adam." (Hadis 
Riwayat Abu Daud dengan sanad yang menepati syarat Bukhari dan Muslim) 

Hadis di atas menunjukkan, tidak boleh menyembelih untuk Allah di tempat yang 
digunakan menyembelih untuk selain Allah; atau di tempat orang-orang kafir 
merayakan pesta atau perayaan mereka. Sebab hal itu bererti mengikuti mereka dan 
menolong mereka di dalam mengagungkan syi’ar-syi'ar mereka atau menjadi 
wasilah yang menghantarkan kepada syirik. Begitu pula ikut merayakan hari raya 
(hari kebesaran) mereka menunjukkan sikap wala’ kepada mereka dan mendukung 
mereka dalam menghidupkan syi'ar-syi’ar mereka. 

Di antara yang dilarang adalah menampakkan rasa gembira pada hari raya mereka, 
membantu perayaan mereka, memasak makanan sehubungan dengan hari perayaan 
mereka. Dan di antaranya lagi ialah mempergunakan kalendar Masehi, kerana hal itu 
menghidupkan kenangan terhadap hari Natal bagi mereka. Kerana itu para sahabat 
menggunakan kalendar Hijriyah sebagai gantinya. 


Syaikh al-lslam Ibnu Taimiyah berkata di dalam lqtida’ Shiratal Mustaqim (ditahqiq 
oleh Prof. Dr. Nashir al-'Aql), 1/425-426, "Ikut merayakan hari-hari besar mereka 
tidak diperbolehkan kerana dua alasan: 

Pertama: Bersifat umum, seperti yang telah dikemukakan di atas bahawa hal 
tersebut bererti mengikuti Ahli Kitab, yang tidak ada dalam ajaran kita dan tidak ada 
dalam kebiasaan salaf. Mengikutinya bererti membawa kerosakan dan 
meninggalkannya terdapat maslahah menyelisihi mereka. Bahkan seandainya 
kesamaan yang kita lakukan merupakan sesuatu ketetapan semata, bukan kerana 
mengambilnya dari mereka, tentu yang disyari’atkan adalah menyelisihinya telah 
diisyaratkan di atas. Maka barangsiapa mengikuti mereka, dia telah kehilangan 
maslahah ini sekali pun tidak melakukan mafsadah (kerosakan) apa pun, terlebih 
lagi kalau dia melakukannya. 

Alasan kedua: Kerana hal itu adalah bid’ah yang diada-adakan. Alasan ini jelas 
menunjukkan bahawa sangat dibenci hukumnya menyerupai mereka dalam hal itu." 

Beliau mengatakan, "Tidak halal bagi kaum muslimin bertasyabbuh (menyerupai) 
mereka dalam hal-hal yang khusus bagi hari raya mereka; seperti makanan, 
pakaian, mandi, menyalakan lilin, meliburkan kebiasaan seperti bekerja dan 
beribadah atau pun yang lainnya. Tidak halal mengadakan kenduri atau memberi 
hadiah atau menjual barang-barang yang diperlukan untuk hari raya tersebut. Tidak 
halal mengizinkan anak-anak atau pun yang lainnya melakukan permainan pada hari 
itu, juga tidak boleh menampakkan perhiasan. Ringkasnya, tidak boleh melakukan 
sesuatu yang menjadi ciri-ciri khas dari syi’ar mereka pada hari itu. Hari raya 
mereka bagi umat Islam haruslah seperti hari-hari biasanya, tidak hal yang istimewa 
atau khusus yang dilakukan umat Islam. Adapun jika dilakukan hal-hal tersebut oleh 
umat Islam dengan sengaja maka berbagai golongan dari para salaf dan khalaf 
menganggapnya makruh. Sedangkan pengkhususan seperti yang tersebut di atas 
maka tidak ada perbezaan di antara ulama, bahkan sebahagian ulama menganggap 
kafir orang yang melakukan hal tersebut, kerana dia telah mengagungkan syi’ar- 
syi’ar kekufuran. Segolongan ulama mengatakan, "Sesiapa yang menyembelih 
kambing pada hari raya mereka (kerana merayakannya), maka seolah-olah dia 
menyembelih babi." Abdullah bin Amr bin Ash berkata, "Sesiapa yang mengikuti 
negara-negara 'ajam (non-muslim) dan melakukan perayaan Nairuz (atau Nauruz - 
pesta tahun baru Iran yang bertepatan dengan tanggal 21 Maret) dan Mihrajan 
(pesta hari bahagia bila tiba musim luruh) serta menyerupai mereka sampai ia 
meninggal dunia dan dia belum bertaubat, maka dia akan dikumpulkan bersama 
mereka pada hari kiamat. (Majmu’ Fatawa, 25/329-330) 

- Hukum Ikut Serta Merayakan Pesta, Walimah, Hari Bahagia atau Hari Duka 
Mereka Dengan Hal-Hal Yang Mubah Serta Berta'ziyah Pada Musibah Mereka 

Tidak boleh memberi ucapan selamat (tahni’ah) atau ucapan belasungkawa 
(ta'ziyah) kepada mereka, kerana hal itu bererti memberikan wala’ dan mahabbah 
kepada mereka. Juga dikeranakan hal tersebut mengandungi erti pengagungan 
(penghormatan) terhadap mereka. Maka hal itu diharamkan berdasarkan larangan- 
Irangan ini. Sebagaimana haram mengucapkan salam terlebih dahulu atau membuka 
jalan bagi mereka. 

Ibnul Qayyim berkata, "Hendaklah behati-hati jangan sampai terjerumus 
sebagaimana orang-orang bodoh, ke dalam ucapan-ucapan yang menunjukkan 
redha mereka terhadap agamanya. Seperti ucapan mereka, "Semoga Allah 




membahagiakan kamu dengan agamamu”, atau "memberkatimu dalam agamamu", 
atau berkata, "Semoga Allah memuliakanmu". Kecuali jika berkata, "Semoga Allah 
memuliakanmu dengan Islam", atau yang senada dengan itu. Itu semua tahni'ah 
dengan perkara-perkara umum. Tetapi jika tahni'ah dengan syi'ar-syi'ar kufur yang 
khusus milik mereka seperti hari raya dan puasa mereka, dengan mengatakan, 
"Selamat hari raya Natal" umpamanya atau "Berbahagialah dengan hari raya ini" 
atau yang senada dengan itu, maka jika yang mengucapkannya selamat dari 
kekufuran, dia tidak lepas dari maksiat dan keharaman. Sebab itu sama halnya 
dengan memberikan ucapan selamat terhadap sujud mereka kepada salib; bahkan di 
sisi Allah hal itu lebih dimurkai daripada memberikan selamat atas perbuatan 
meminum khamar, membunuh orang atau berzina atau yang seumpamanya. Banyak 
sekali orang yang terjerumus dalam hal ini tanpa menyedari keburukannya. Maka, 
barangsiapa yang memberikan ucapan selamat kepada seseorang yang melakukan 
bid’ah, maksiat, atau pun kekufuran maka dia telah menentang Allah dan 
mengundang murka Allah. Para ulama wira’i (sangat menjauhi makruh, apalagi 
haram), mereka sentiasa menghindari tahni'ah kepada para pemimpin zalim atau 
kepada orang-orang dungu yang diangkat sebagai hakim, qadhi, mufti; demi untuk 
menghindari murka Allah dan laknat-Nya. (Ahkam Ahli Dzimmah, tahqiq oleh Dr. 
Subhi Saleh, 1/205-206) 

Dari huraian tersebut jelaslah, memberi tahni'ah kepada orang-orang kafir hal-hal 
yang diperbolehkan (mubah) adalah dilarang jika mengandungi makna yang 
menunjukkan rela kepada agama mereka. Adapun memberikan tahni'ah atas hari- 
hari raya mereka atau syi'ar-syi'ar mereka adalah haram hukumnya dan sangat 
dikhuwatirkan pelakunya jatuh kepada kekufuran. 

8 - HUKUM MEMI NTA BANTUAN KEPADA ORANG-ORANG KAFI R 


DALAM PERNIAGAAN ATAU PEKERJAAN 

Allah s. w. t. berfirman: 



Hai orang-orang yang beriman! janganlah kamu mengambil orang-orang Yang bukan 
dari kalangan kamu menjadi "orang dalam" (yang dipercayai), mereka tidak akan 
berhenti-henti berusaha mendatangkan bencana kepada kamu, mereka sukakan apa 
yang menyusahkan kamu, telahpun nyata (tanda) kebencian mereka pada 
pertuturan mulutnya, dan apa yang disembunyikan oleh hati mereka lebih besar lagi. 
Sesungguhnya telah Kami jelaskan kepada kamu keterangan-keterangan itu jika 
kamu (mahu) memahaminya. (Ali Imran 3: 118) 

Imam Baghawi dalam tafsirnya menjelaskan, "Janganlah engkau menjadikan orang- 
orang non-muslim sebagai wali, orang kepercayaan atau orang-orang pilihan, kerana 
mereka tidak segan-segan melakukan apa-apa yang membahayakanmu." 

Syeikh al-lslam Ibnu Taimiyah mengatakan, "Para peneliti telah mengetahui bahawa 
orangorang ahli dzimmah dari Yahudi dan Nasrani mengirim berita kepada saudara- 
saudara seagamanya tentang rahsia-rahsia orang Islam. Di antara bait-bait yang 
terkenal adalah: 

"setiap permusuhan dapat diharapkan kasih sayangnya, 
Kecuali permusuhan orang yang memusuhi kerana agama. 


Kerana itulah mereka dilarang memegang jabatan yang membawahi orang-orang 
Islam dalam bidang pekerjaan, bahkan mempekerjakan orang Islam yang 
kemampuannya masih di bawah orang kafir itu lebih baik dan lebih bermanfaat bagi 
umat Islam dalam agama dan dunia mereka. Sedikit tapi dari yang halal diberkati 
Allah, sedangkan banyak tapi dari yang haram dimurkai Allah." (Majmu' Fatawa, 
28/646) 

Dari keterangan tersebut dapat disimpulkan: 

1 - Tidak boleh mengangkat orang kafir untuk kedudukan yang membawahi orang- 
orang Islam, atau yang memungkinkan dia mengetahui rahsia-rahsia umat Islam; 
misalnya para menteri atau para penasihat, kerana Allah s. w. t. berfirman: 


...janganlah kamu mengambil orang-orang Yang bukan dari kalangan kamu menjadi 
"orang dalam" (yang dipercayai), mereka tidak akan berhenti-henti berusaha 
mendatangkan bencana kepada kamu. (Ali Imran 3: 118) 

Atau juga diangkat menjadi pegawai pemerintahan di daerah negara Islam. 

2 - Diperbolehkan mengupah orang-orang kafir untuk melakukan pekerjaan- 
pekerjaan sampingan yang tidak menimbulkan suatu bahaya dalam politik negara 
Islam, umpamanya menjadi guide (penunjuk jalan), pemborong konstruksi 
bangunan, projek pembaikan jalan, dan sejenisnya dengan syarat tidak ada orang 
Islam yang mampu untuk itu. Kerana baginda Nabi s. a. w. dan Abu Bakar r. a. pernah 
mengupah seorang laki-laki musyrik dari Bani ad-Diil sebagai penunjuk jalan ketika 
berhijrah ke Madinah. (Hadis Riwayat Bukhari) 

DALAM URUSAN PERANG 

Dalam masalah ini terdapat perbezaan pendapat di antara para ulama. Dan yang 
benar adalah diperbolehkan, apabila diperlukan dalam keadaan darurat, juga bila 
orang yang dimintai pertolongan dari mereka itu dapat dipercaya dalam masalah 
jihad. 

Ibnul Qayyim berkata tentang manfaat perjanjian Hudaibiyah: "Di antaranya, 
bahawa meminta bantuan kepada orang musyrik yang dapat dipercayai dalam hal 
jihad adalah diperbolehkan ketika benar-benar diperlukan, dan pada orang musyrik 
itu juga terdapat maslahah iaitu dia dekat dan mudah untuk bercampur dengan 
musuh dan dapat mengambil khabar dan rahsia mereka. (Za'dul Ma'ad, 3/301, 
tahgig Syu’aib dan Abdul Qadir al-Arnouth) 



Juga diperbolehkan ketika dalam keadaan darurat, Imam Zuhry meriwayatkan, 
bahawasanya Rasulullah s. a. w. meminta pertolongan kepada orang-orang Yahudi 
dalam perang Khaibar (Tahun 7H), dan Sofwan bin Umaiyah ikut serta dalam perang 
Hunain padahal ia pada saat itu musyrik. Termasuk darurat misalnya jumlah orang- 
orang kafir lebih banyak dan sangat ditakutkan, dengan syarat dia berpandangan 
baik terhadap kaum muslimin. Adapun jika tidak diperlukan maka tidak 
diperbolehkan meminta bantuan kepada mereka, kerana orang kafir itu sangatlah 
dimungkinkan berkhianat dan boleh jadi merekamenjadi senjata makan tuan, oleh 
kerana buruknya hati mereka. Tetapi yang tampak dari ucapan Syeikh al-lslam Ibnu 
Taimiyah adalah boleh meminta pertolongan kepada mereka secara mutlak. (Lihat 
Majmu' Fatawa, 28/624-643) 

9 - MENGUTAMAKAN TINGGAL DAN BEKERJA DI NEGARA KAFIR 

Bekerjanya seseorang muslim untuk mengabdi atau melayani orang kafir adalah 
haram, kerana hal itu bererti penguasaan orang kafir atas orang muslim serta 
menunjukkan penghinaan. Iqamah atau bertempat tinggal terus menerus di antara 
orang-orang kafir juga adalah diharamkan. Kerana itu Allah mewajibkan hijrah dari 
negara kafir menuju negara muslim dan mengancam mereka yang tidak mahu 
berhijrah tanpa uzur syar'i. Juga mengharamkan seseorang muslim bepergian ke 
negara kafir kecuali kerana alasan syar'i dan mampu menunjukkan ke-Islamannya, 
kemudian jika selesai tujuannya maka ia harus segera kembali ke negara Islam. 

Adapun pekerjaan seseorang muslim kepada orang kafir yang tidak bersifat melayani 
seperti menjahit atau membangun tembok dan lain sebagainya dari setiap pekerjaan 
yang ada dalam tanggungannya, maka hal ini diperbolehkan, kerana tidak ada unsur 
penghinaan. Hal ini berdasarkan riwayat ali r. a., dia berkata: 

"Saya bekerja untuk seorang perempuan Yahudi dengan upah setiap timba air 
ditukar sebutir kurma. Kemudian saya ceritakan hal itu kepada Rasulullah s. a. w. dan 
aku bawakan beberapa butir kurma lalu beliau pun memakan sebahagian kurma 
tersebut bersama saya." (Hadis Riwayat Bukhari) 

"Dan Khabbab bekerja untuk al-'Ash bin Wa’il di Mekah sedang Nabi s. a. w. 
mengetahuinya dan beliau pun menyetujuinya." (Hadis Riwayat Bukhari) 

Hal ini menunjukkan diperbolehkannya pekerjaan serupa ini, kerana ia merupakan 
aqad tukar-menukar seperti halnya jual beli, tidak mengandungi penghinaan 
terhadap muslim, tidak menjadikannya sebagai abdi dan tidak bertentangan dengan 
sifat bara'-nya dari mereka dan dari agama mereka. 

Adapun yang mengutamakan bekerja pada orang-orang kafir dan bertempat tinggal 
(menetap) bersama mereka daripada bekerja dan ber-iqamah di tengah-tengah 
kaum muslimin, ia memandang kebolehan wala' kepada mereka dan redha terhadap 
agama mereka maka tidak syak lagi bahawa hal itu adalah murtad, keluar daripada 
Islam. Apabila ia melakukan hal yang sedemikian kerana tamak terhadap dunia atau 
kekayaan yang melimpah di negara mereka dengan perasaan benci kepada agama 
mereka dan tetap menjaga agamanya, maka hal itu diharamkan dan dikhuwatirkan 
membawa dampak (kesan) buruk terhadap dirinya, yang akhirnya menjadikannya 
redha dengan agama mereka. 


10 - HUKUM MENI RU KAUM KUFFAR, j ENI S-J ENI S, DAN KESANNYA 


HUKUMNYA 

Meniru kaum kuffar dalam hal-hal yang menjadi amalan keagamaan (atau 
kepercayaan) mereka atau adat mereka adalah haram dan diancam dengan 
ancaman yang keras, kerana itu merupakan bentuk wala' kepada mereka. Padahal 
Rasulullah s. a. w. bersabda: 




"Barangsiapa bertasyabbuh (menyerupai) dengan suatu kaum maka ia termasuk dari 
mereka." (Hadis Riwayat Ahmad, Abu Daud, dan disahihkan oleh Ibnu Hibban) 

Kemudian keharamannya berbeza-beza menurut mafsadah (kerosakan) yang 
ditimbulkannya serta kesan-kesan yang disebabkan olehnya. 

JENIS-JENISNYA 

Meniru dalam hal-hal yang menjadi ciri khas mereka terbahagi menjadi beberapa 
bahagian; ada yang kufur, ada yang mengarah kepada kekufuran atau kefasikan dan 
ada yang maksiat biasa. 

Bahagian Pertama: 

Meniru mereka dalam ajaran atau bahagian dari agama mereka yang batil, seperti 
mendirikan bangunan di atas kuburan, atau mengkultuskan (mendewakan) 
sebahagian makhluk dengan menjadikannya sebagai tuhan-tuhan kecil di samping 
allah dengan beri'tikaf di atas kuburan mereka, atau mentaati mereka dalam 
penghalalan dan pengharaman, serta menghukumi selain apa yang diwahyukan oleh 
Allah; ini adalah kufur kepada Allah atau merupakan wasilah yang menghantarkan 
kepada kekufuran. Rasulullah s. a. w. melaknat orang Yahudi dan Nasrani kerana 
mereka menjadikan kuburan-kuburan sebagai tempat-tempat ibadah. (Hadis 
Riwayat Bukhari dan Muslim) 

Allah s. w. t. berfirman: 

Mereka menjadikan pendita-pendita dan Ahli-ahli ugama mereka sebagai pendidik- 
tuhan selain dari Allah, dan juga (Mereka mempertuhankan) Al-Masih Ibni Maryam, 
padahal mereka tidak diperintahkan melainkan untuk menyembah Tuhan Yang Maha 
Esa; tiada Tuhan (yang berhak disembah) melainkan dia. Maha suci Allah dari apa 
Yang mereka sekutukan. (at-Taubah 9: 31) 

Maka perbuatan mereka menjadikan para pendeta sebagai tuhan selain allah s. w. t. 
adalah kufur. Sedangkan mendirikan bangunan di atas kuburan adalah penghantar 
kepada kekufuran. 


Bahagian Kedua: 


Meniru mereka dalam bid’ah-bid’ah yang mereka adakan dalam agama mereka 
dalam hari-hari raya mereka yang batil, ini hukumnya adalah haram. 

Bahagian Ketiga: 

Meniru mereka dalam adat istiadat dan akhlak mereka yang buruk serta budaya 
mereka yang kotor, juga penampilan mereka yang tercela, seperti mencukur 
jenggod, mengumbar aurat dan lain sebagainya. Ini adlaah permasalahan yang 
sangat luas dan semua itu adalah haram hukumnya, termasuk dalam sabda 
Rasulullah s. a. w., "Siapa yang bertasyabbuh dengan suatu kaum maka ia termasuk 
golongan itu.” 

Kerana menyerupai mereka secara lahir menunjukkan wala’ mereka secara batin. 

Adapun hal-hal yang bukan menjadi ciri khas mereka, bahkan merupakan hal-hal 
milik bersama semua manusia, seperti mempelajari ilmu perindustrian yang sangat 
bermanfaat, membangun kekuatan dan pertahanan, memanfaatkan apa yang 
dibolehkan Allah, sebagai contoh perhiasan yang telah dikeluarkan untuk para 
hamba-Nya, memakan hasil-hasil bumi yang baik; maka semua ini tidak disebut 
taqlid (meniru), bahkan termasuk ajaran agama kita. Dan pada dasarnya ia adalah 
milik kita, sedangkan mereka dalam hal ini hanya mengikuti kita. Allah s. w. t. 
berfirman: 

Katakanlah (Wahai Muhammad): "Siapakah Yang (berani) mengharamkan perhiasan 
Allah Yang telah dikeluarkanNya untuk hamba-hambaNya, dan demikian juga benda- 
benda Yang baik lagi halal dari rezeki Yang dikurniakanNya?" katakanlah: 
"Semuanya itu ialah (nikmat-nikmat) untuk orang-orang Yang beriman (dan juga 
Yang tidak beriman) Dalam kehidupan dunia; (nikmat-nikmat itu pula) hanya 
tertentu (bagi orang-orang Yang beriman sahaja) pada hari kiamat". Demikianlah 
Kami jelaskan ayat-ayat keterangan Kami satu persatu bagi orang-orang Yang 
(mahu) mengetahui. (al-A'raaf7: 32) 

Dan sediakanlah untuk menentang mereka (musuh Yang menceroboh) Segala jenis 
kekuatan Yang dapat kamu sediakan dan dari pasukan-pasukan berkuda Yang 
lengkap sedia, untuk menggerunkan Dengan persediaan itu musuh Allah dan musuh 
kamu serta musuh-musuh Yang lain dari mereka Yang kamu tidak mengetahuinya; 
sedang Allah mengetahuinya, dan apa sahaja Yang kamu belanjakan pada jalan Allah 
akan disempurnakan balasannya kepada kamu, dan kamu tidak akan dianiaya, (al- 
Anfal 8: 60) 

Demi sesungguhnya! Kami telah mengutus Rasul-rasul Kami dengan membawa 
bukti-bukti dan mukjizat yang jelas nyata, dan Kami telah menurunkan bersama- 
sama mereka Kitab suci dan keterangan yang menjadi neraca keadilan, supaya 
manusia dapat menjalankan keadilan dan Kami telah menciptakan besi dengan 
keadaannya mengandungi kekuatan Yang handal serta berbagai faedah lagi bagi 
manusia, (dijadikan besi dengan keadaan yang demikian, supaya manusia 
menggunakan faedah-faedah itu dalam kehidupan mereka sehari-hari) dan supaya 
ternyata pengetahuan Allah tentang orang yang (menggunakan kekuatan handalnya 
itu untuk) menegak dan mempertahankan agama Allah serta menolong Rasul- 
rasulNya, padahal balasan baiknya tidak kelihatan (kepadanya); Sesungguhnya Allah 
Maha Kuat, lagi Maha Kuasa. (al-Hadid 57: 25) 

Allah s. w. t. mengkhabarkan bahawa besi mengandungi banyak daya guna untuk 
manusia secara umum. 


BEBERAPA KESAN NEGATI F TAQLI D 

1 - Taqlid kepada kuffar mengandungi wala' kepada mereka, kerana menyerupai 
mereka dalam lahirnya menunjukkan rasa kecintaan kepada mereka dalam batinnya. 
Seandainya membenci mereka, tentu tidak mahu menirunya. 

2 - Taqlid kepada kuffar menunjukkan kekagumannya kepada mereka dan apa yang 
ada pada mereka serta ketidaksenangannya kepada ajaran Islam dan 
penghinaannya kepada orang-orang Islam. 

3 - Taqlid kepada kuffar mengandungi makna pengikutan kepada mereka dan 
peleburan sahsiah (keperibadian) umat Islam serta penghancuran eksistensi mereka. 

4 - Taqlid kepada kuffar melemahkan kaum muslimin dan menjadikan mereka 
bergantung kepada musuh-musuh mereka serta menjadikan mereka malas 
berproduksi, dan pada akhirnya senang meminta belas kasihan kepada orang-orang 
kafir, sebagaimana yang terjadi pada saat ini. 

5 - Taqlid kepada kuffar bererti ikut membantu mereka dalam menghidupkan dan 
mengembangkan bid’ah serta kemusyrikan mereka. 

6 - Taqlid kepada kuffar merosakkan agama kaum muslimin dengan terciptanya 
pelbagai bid'ah dengan kurafat yang diambil dari agama kaum kuffar. 

11 - BENTUK-BENTUK TAQLI D KEPADA KUFFAR YANG BURUK 

laitu melampaui batas dalam menyenangi dan meminati serta mengambil faedah 
dalam perkara-perkara yang tidak mengandungi faedah dan manfaat. Sehingga 
menggunakannya atau mengamalkannya yang mana menjadikan lupa kepada Allah, 
lalai dari ketaatan kepada-Nya serta lalai dan meninggalkan amala usaha yang 
berguna bagi dunia dan agama-nya. Mereka melakukan hal ini sebagai akibat dari 
kekosongan hidup yang dialaminya; hidup tanpa akidah, pegangan dan prinsip, 


tanpa ibadah, dan tanpa kebajikan yang diusahakan sebagai bekalan di hari 
kemudian (akhirat). Mereka melakukan kerana terpedaya dan terpengaruh dengan 
bangsa-bangsa lain yang terus-menerus mengusahakan untuk menjauhkan mereka 
dari agama Allah dan akhirat mereka. Apa pun yang memalingkan dari agama dan 
ibadah adalah haram hukumnya, sekali pun bernilai dengan nilai yang tinggi seperti 
harta kekayaan. Allah telah mengharamkan perbuatan menyibukkan diri dengan 
perkara-perkara yang jauh dari akhirat. Allah s. w. t. berfirman: 


p ajijU ajj iti asi jSi 'cp ■f&yj tj ^11 v i ju\ ojiSi y u 


Wahai orang-orang Yang beriman! janganlah kamu dilalaikan oleh (urusan) harta 
benda kamu dan anak-pinak kamu daripada mengingati Allah (dengan menjalankan 
perintahNya). dan (ingatlah), sesiapa Yang melakukan demikian, maka mereka 
itulah orang-orang Yang rugi. (al-Munafiqun 63: 9) 


Maka bagaimanakah dengan hal-hal yang tidak bernilai, tidak berharga dan tidak 
berfaedah? Di antara hal-hal ini adalah sebagai berikut: 


1 - Apa yang emreka sebut sebagai dunia seni; seni suara, seni muzik, seni tari, seni 
drama, dunia teater, dan panggung wayang, serta pusat-pusat perfileman yang 
banyak didatangi oleh orang-orang yang bingung, jauh dari jalan kebenaran dan 
jalan yang serius dalam kehidupan. 


2 - Bergelut dengan dunia permodelan, penggambaran, fotografi, lukisan dan 
pembuatan patung-patung dan lain-lain yang seumpamanya. 


3 - Banyak di antara pemuda yang hidupnya bersungguh-sungguh dan bermati- 
matian demi membangunkan beberapa cabang sukan dan permainan. Sehingga ia 
lupa kepada Allah, lupa ketaatan, menelantarkan solat dan lupa kewajiban- 
kewajiban lain dalam rumah mahupun sekolah. Semestinya yang lebih pantas (perlu) 
bagi mereka adalah mengarahkan perhatian pada apa yang baik bagi umat dan 
tanah airnya serta berjuang untuk mencapai kemaslahatan dunia dan akhirat. 

Di antara hal-hal tersebut di atas ada yang diharamkan dalam agama, ada pula yang 
dibolehkan selagi tidak mengalahkan apa yang lebih bermanfaat daripadanya. 
Apalagi umat Islam dewasa ini sedang menghadapi pelbagai macam tentangan dari 
para musuhnya. Tentu yang lebih utama adalah menyusun waktu, strategi, dan 
kekuatan untuk menghadapi tentangan-tentangan ini, untum memdamkan atau 
memperkecil pengaruh dan bahayanya. Orang-orang Islam sebenarnya tidak 
mempunyai waktu yang terluang untuk bersantai dan bersuka ria dengan segala 
macam hiburan itu. Dan Allah- lah tempat kita meminta segala pertolongan. 


12 - SIKAP KAUM MUSLIMIN DAN PERMASALAHANNYA 


Di antara sikap wala’ dan mahabbah kerana Allah adalah perlunya seseorang muslim 
itu mempedulikan urusan masyarakatnya secara umum dan mempedulikan urusan 
saudaranya sesama muslim secara khusus. Rasulullah s. a. w. bersabda yang 
maksudnya: 

"Perumpamaan orang-orang mukmin yang dalam kecintaan, kasih sayang dan 
kelembutannya adalah bagaikan satu jasad. Manakala suatu anggota tubuhnya 


mengadu kesakitan, maka sekujur tubuh-nya itu menanggungnya, tidak tidur malam 
dan demam." (Hadis Riwayat Bukhari dan Muslim) 

Ini adalah gambaran masyarakat muslim. Adapun gambaran sikap peribadi muslim 
adalah seperti yang disabdakan oleh baginda Rasul s. a. w.: 

"Orang mukmin satu dengan yang lainnya bagaikan satu bangunan, yang 
sebahagian menguatkan sebahagian yang lain. Dan beliau merapatkan antara jari- 
jemarinya." (Hadis Riwayat Bukhari dan Muslim) 

Maka kewajiban kaum muslimin, baik secara individu mahupun kelompok adalah 
memperhatikan pelbagai permasalahan yang ada di antara mereka, dan 
permasalahan yang ada antara mereka dengan musuh-musuh mereka, sehingga 
mereka mahu menjalin ukhuwah Islamiyah. Allah s. w. t. berfirman yang maksudnya: 

"... Sebab itu bertaqwalah kepada Allah dan perbaikilah hubungan di antara 
sesamamu..." (al-Anfal 8: 01) 

"sesungguhnya orang-orang mukmin adalah bersaudara, kerana itu damaikanlah 
antara kedua saudaramu..." (al-Hujuraat 49: 10) 

Dan hendaklah mereka memperhatikan jihad melawan musuh-musuh mereka. Allah 
s. w. t. berfirman: 

"Hai orang-orang yang beriman, perangilah orang-orang kafir yang disekitar kamu 
itu, dan hendaklah mereka menemui kekerasan daripadamu, dan ketahuilah, 
bahawasanya Allah beserta orang-orang yang bertaqwa." (at-Taubah 9: 123) 

Maksudnya ialah mempersiapkan diri sebelum berjihad dengan menyelesaikan 
pelbagai permasalahan yang wujud, menyatukan saf barisan, memperbaiki keadaan 
dan mempersiapkan segala peralatan. Maka, barangsiapa yang tidak mempedulikan 
permasalahan kaum muslimin, bahkan bersikap pasif, maka hal itu menunjukkan 
lemahnya iman, atau juga bererti bahawa dia itu munafik yang memberikan wala' 
kepada kuffar. Allah s. w. t. berfirman tentang orang-orang munafik: 

"laitu orang-orang yang menunggu-nunggu (peristiwa) yang akan terjadi pada 
dirimu (hai orang-orang mukmin). Maka jika terjadi bagimu kemenangan dari Allah 
mereka berkata: 'Bukan-kah kami (turut berperang) beserta kamu?' Dan jika orang- 
orang kafir mendapat keberuntungan (kemenangan) mereka berkata: 'Bukankah 
kami turut memenangkanmu, dan membela kamu dari orang-orang mukmin?"' (an- 
Nisa' 4: 141) 

Allah s. w. t. menjelaskan bahawa sikap kaum munafik terhadap permasalahan umat 
Islam adalah pasif, menunggu dan menonton siapa yang menang akan menjadi 
kawan. 

Adapun mukmin yang benar selalu memiliki perwatakan taat, baik dalam ucapannya, 
amalnya dan kiprahnya dalam masyarakatnya. Rasulullah s. a. w. bersabda: 

"Agama itu adalah nasihat (kesetiaan)." Beliau mengucapkan tiga kali. Kami 
bertanya, "Untuk siapa ya Rasulullah?" Beliau menjawab, "Untuk Allah, untuk Rasul- 
Nya, untuk para pemimpin kaum muslimin dan kaum muslimin pada umumnya." 
(Hadis Riwayat Muslim) 




Demikianlah, mudah-mudahan allah s. w. t. memperbaiki keadaan umat Islam dengan 
meluruskan aqidah mereka, memperbaiki bangsa dan para pemimpin mereka, dan 
semoga menyatukan hati mereka serta membulatkan tekad mereka. 

Semoga selawat serta salam tetap tercurah untuk Nabi kita Muhammad s. a. w. 
beserta keluarga dan sahabatnya. Ameen... 

Kitab asal / rujukan utama: (at-Tauhid Lish-Shafil Awwal al- 

1 Al ly) oleh Sheikh Dr. Soleh Fauzan Bin Fauzan Bin Abdullah al-Fauzan. 

